Cypraeovula amphithales

Cypraeovula amphithales a zo unan eus ar seitek spesad a vez renket er genad Cypraeovula e kerentiad an hoc'higed-mor hervez Word Register of Marine species WoRMSLec'hienn WoRMS Word Register of Marine species, bet sellet outi d'ar 15 a viz Eost 2015, http://www.marinespecies.org/aphia.php?p=taxdetails&id=205648. Ur spesad kregin ral a vev e gevred Suafrika an hini eo.

 Taksonomiezh 
Diskrivet eo bet ar spesad gant Melvill e 1888 dindan an anv genad Cypraea hag hini ar spesad Cypraea amphithalesLec'hienn WoRMS Word Register of Marines species, bet sellet outi d'ar 15 a viz Eost 2015,http://www.marinespecies.org/aphia.php?p=taxdetails&id=216848Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 .

Heñvelsterioù a zo hervez an diskriverien evit ar spesad-se daoust d'an anv Cypraeovula amphithales bezañ implijet un tamm muioc'h eget ar re all:

 Cypraea amphithales Melvill, 1888 hervez ar re a renk an holl spesadoù Cypraeidae er spesad nemetañ Cypraea.

 Isspesadoù
N'eus isspesad ebet a zo bet diskrivet evit ar poent.

 Bevoniezh 
Kregin ral a vez kavet bev dindan mein e-touesk spouennoù mor etre 8 m ha 15 m donder. Ral eo bet kavet didan stomog pesked e donderioù brasoc'h. Kavet e vez alies a-walc'h marv war an aod (beached).

 Ment 
Mentoù boutin ar c'hregin etre-se a zo etre 25 mm ha 30 mm hirder, met e c'hell bezañ kavet hiniennoù korrig betek 20 mm pe ramz betek 33 mm.

 Gwelout ivez 
Spesadoù all ar genad Cypraeovula ha dreist-holl Cypraeovula edentula, Cypraeovula capensis .

 Kartenn al lec'hioù bevañ 
Lec'h bevañ ar spesad a zo e gevred Suafrika etre Port Elizabeth ha East London.

 Notennoù ha daveennoù 

Rummad:Kregin
Rummad:Blotviled
Rummad:Cypraeidae